b'\n_START_ARTICLE_\nBlackBerry Passport\n_START_SECTION_\nConstruc\xc8\x9bie\n_START_PARAGRAPH_\nDeasupra ecranului p\xc4\x83trat se afl\xc4\x83 o camer\xc4\x83 frontal\xc4\x83 l\xc3\xa2ng\xc4\x83 receptor \xc8\x99i senzorul de lumin\xc4\x83 ambiental\xc4\x83._NEWLINE_Sub ecran este tastatura QWERTY care este touch \xc8\x99i suport\xc4\x83 gesturi._NEWLINE_Pe partea dreapt\xc4\x83 este un rocker de volum compus din trei butoane. _NEWLINE_Marginile sunt compuse dintr-un cadru metalic \xc8\x99i butoanele sunt din plastic._NEWLINE_\xc3\x8en partea de sus sunt amplasate butonul de pornire / blocare, mufa audio 3.5 mm \xc8\x99i un mic spa\xc8\x9biu pentru \xc3\xaenl\xc4\x83turarea capacului din spate._NEWLINE_Partea de jos se afl\xc4\x83 portul micro USB, microfon \xc8\x99i dou\xc4\x83 difuzoare._NEWLINE_Spatele dispozitivului are camera foto \xc8\x99i bli\xc8\x9bul LED. Panoul din spate are o por\xc8\x9biune deta\xc8\x99abil\xc4\x83 unde sunt slotul microSD \xc8\x99i slotul cardul nano-SIM.\n_START_SECTION_\nCamera\n_START_PARAGRAPH_\nCamera principal\xc4\x83 are 13 megapixeli cu bli\xc8\x9b LED, focalizare automat\xc4\x83, OIS (stabilizator optic de imagine), _NEWLINE_cu diafragma F 2.0 care are 5 elemente \xc8\x99i filmeaz\xc4\x83 1080p cu 60 de cadre pe secund\xc4\x83. Camera frontal\xc4\x83 are 5 megapixeli \xc8\x99i filmeaz\xc4\x83 720p cu 30 de cadre pe secund\xc4\x83.\n_START_SECTION_\nEcran\n_START_PARAGRAPH_\nPassport are un ecran de 4.5 \xc8\x9boli are aspect 1:1, cu rezolu\xc8\x9bia de 1440 \xc3\x97 1440 de pixeli \xc8\x99i densitate a pixelilor de 453 de ppi. Ecranul este protejat de Gorilla Glass 3.\n_START_SECTION_\nHardware\n_START_PARAGRAPH_\nSe bazeaz\xc4\x83 pe chipsetul Snapdragon 801 cu un procesor Quad-Core Krait 400 tactat la 2.2 GHz \xc8\x99i un procesor grafic Adreno 330. Memoria intern\xc4\x83 este de 32 GB \xc8\x99i memoria RAM este de 3 GB.\n_START_SECTION_\nConectivitate\n_START_PARAGRAPH_\nBlackBerry Passport func\xc8\x9bioneaz\xc4\x83 cu o cartel\xc4\x83 nano-SIM pe conexiunea 3G sau 4G. Dispune de un port micro-USB 2.0, o muf\xc4\x83 audio de 3.5 mm, iar conectivitatea este asigurat\xc4\x83 de Wi-Fi 802.11 a/b/g/n/ac dual band, Bluetooth 4.0 cu A2DP \xc8\x99i LE. Are GPS cu A-GPS \xc8\x99i GLONASS, NFC \xc8\x99i radio FM cu RDS.\n_START_SECTION_\nSoftware\n_START_PARAGRAPH_\nSistemul de operare BlackBerry 10.3 vine preinstalat \xc8\x99i include caracteristici noi precum: BlackBerry Assistant, Amazon App Store integration, \xc8\x99i BlackBerry Blend.\n_START_SECTION_\nBateria\n_START_PARAGRAPH_\nBateria Li-Ion are capacitatea de 3450 mAh \xc8\x99i nu poate fi schimbat\xc4\x83._NEWLINE_Conform produc\xc4\x83torului ofer\xc4\x83 p\xc3\xa2n\xc4\x83 la 14 ore timp de convorbire GSM \xc8\x99i timpul de a\xc8\x99teptare GSM este p\xc3\xa2n\xc4\x83 la 14.5 zile. \xc3\x8en modul UMTS timpul de convorbire este p\xc3\xa2n\xc4\x83 la 24 de ore \xc8\x99i timpul de a\xc8\x99teptare p\xc3\xa2n\xc4\x83 la 14.5 zile._NEWLINE_Timpul de redare a muzicii este p\xc3\xa2n\xc4\x83 la 91 de ore \xc8\x99i permite redarea video p\xc3\xa2n\xc4\x83 la 11 ore.\n_START_SECTION_\nV\xc3\xa2nz\xc4\x83ri\n_START_PARAGRAPH_\n\xc3\x8en 2 zile de la lansare au fost v\xc3\xa2ndute 200.000 de unit\xc4\x83\xc8\x9bi. \xc3\x8en 6 ore Amazon a v\xc3\xa2ndut stocul de precomand\xc4\x83 \xc8\x99i site-ul BlackBerry a v\xc3\xa2ndut \xc3\xaen 10 de ore.'